கேள்வி: சாம் தம்பிமுத்து - ஆரம்ப வாழ்க்கை பற்றி தகவல் சொல்.
பதில்: தம்பிமுத்து 1932 ஆம் ஆண்டில் பிறந்தவர். இவர் இலங்கை அரசாங்க சபை உறுப்பினராக இருந்த இ. இரா. தம்பிமுத்துவின் உறவினர் ஆவார். முன்னாள் மேலவை உறுப்பினர் எம். மாணிக்கம் என்பவரின் மகள் கலாவைத் திருமணம் புரிந்தார். இவர்களது மகன் அருண் தம்பிமுத்து மட்டக்களப்பு மாவட்டத்தில் இலங்கை சுதந்திரக் கட்சியின் அமைப்பாளராக உள்ளார்.
கேள்வி: சாம் தம்பிமுத்து - பணி என்பது என்ன?
பதில்: தம்பிமுத்து வழக்கறிஞராக மட்டக்களப்பு பணியாற்றினார். மட்டக்களப்பு பிரஜைகள் குழுவின் தலைவராகவும் இருந்துள்ளார். தமிழர் விடுதலைக் கூட்டணியின் உறுப்பினராகப் பல காலம் இருந்து செயல்பட்டார். இலங்கை நாடாளுமன்றத் தேர்தல், 1989 ஈழமக்கள் புரட்சிகர விடுதலை முன்னணியின் சார்பில் தமிழர் விடுதலைக் கூட்டணியின் வேட்பாளர்களில் ஒருவராக மட்டக்களப்பு தேர்தல் மாவட்டம் போட்டியிட்டு வெற்றி பெற்று இலங்கை நாடாளுமன்றம் சென்றார்.
கேள்வி: சாம் தம்பிமுத்து - படுகொலை பற்றி தகவல் சொல்.
பதில்: தம்பிமுத்து கொழும்பு உள்ள கனடா தூதரகத்தின் முன்னால் 1990 மே 7 ஆம் நாள் இனந்தெரியாதோரால் சுட்டுக் கொல்லப்பட்டார். இதன் போது படுகாயமடைந்த இவரின் மனைவி கலா 1990 மே 16 அன்று மருத்துவமனையில் காலமானார். இப்படுகொலை தொடர்பாக தமிழீழ விடுதலைப் புலிகள் மீது குற்றம் சாட்டப்பட்டது.